Diari Oficial de la Generalitat Valenciana


Sumari del DOGV 4480, del 14-04-2003 (2003/4101)

ACORD de 12 de març de 2003, de la Comissió Territorial d'Urbanisme de València, realtiu a la modificació núm. 6 del Pla General d'Ordenació Urbana d'Almussafes.
-----------------------------------------------------------------------------------------------------------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4101


Data del document
:   12-03-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Almussafes
    * pla d'urbanisme

ACORD de 12 de març de 2003, de la Comissió Territorial d'Urbanisme de València, realtiu a la modificació núm. 6 del Pla General d'Ordenació Urbana d'Almussafes. [2003/4101]
  
Vist l'expedient remés per l'Ajuntament d'Almussafes referit a la modificació núm. 6 del Pla General d'Ordenació Urbana, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà d'Acord del Ple municipal en la sessió del dia 7 de novembre de 2002. Després del pertinent període d'informació pública, en el qual no es van presentar al·legacions, es va considerar provisionalment aprovat pel mateix òrgan tal com es va indicar en l'acord de sotmetiment a informació pública.
  
Segon
  
El projecte consta de memòria informativa i justificativa, plans d'informació i plans d'ordenació.
  
Tercer
  
El projecte té per objecte el canvi d'alineació del carrer de vianants denominat carrer posteriors de Santa Creu, i es regularitza tot el traçat del carrer a 7 metres.
  
L'amplària del citat carrer no és uniforme en tot el seu traçat, ja que hi ha un tram de 18 metres de longitud l'amplària del qual és de 11,50 metres, en lloc de l'amplària de 7 metres de la resta del carrer, i es regularitza amb la modificació el traçat a 7 metres.
  
La modificació es fonamenta en raons de disseny viari, així com en la finalitat de millorar la situació actual i permetre que els propietaris del sòl que estan afectats per un programa presentat cedisquen la mateixa quantitat de sòl dotacional a l'Ajuntament.
  
D'altra banda també es modifica el xamfrà del carrer Albufera, amb reducció de 8,50 a 6 metres, com la resta dels xamfrans afectats per la urbanització en tramitació, i es justifica esta modificació en l'homogeneïtzació dels xamfrans de la zona, sense que això supose conseqüències negatives sobre el trànsit, ja que el sentit de circulació és d'accés i no d'eixida a la ronda del Síndic Antoni Albuixech, atesa la proximitat de l'encreuament amb la revolta, i no afecta, per tant, la visibilitat.
  
S'argumenta l'escàs increment d'aprofitament lucratiu que representa el conjunt de la modificació, i el nivell dotacional existent en la zona, i no s'incrementa el nombre d'habitatges atés que la zona es troba consolidada per l'edificació, i no es considera, per tant, indicat preveure mesures compensatòries.
  
Quart
  
Almussafes disposa de Pla General d'Ordenació Urbana aprovat definitivament per la Comissió Territorial d'Urbanisme de València en sessió del dia 29 de març de 1994.
  
Amb data 5 de novembre de 2002 director general d'Urbanisme i Ordenació Territorial després de la realització de la Comissió Informativa de la Comissió Territorial d'Urbanisme emet informe pel qual es declara complida la fase de concert del Pla General d'Almussafes.
  
Cinqué
  
La Comissió Informativa de la Comissió Territorial d'Urbanisme de València, en sessió del 5 de març de 2003, va emetre informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de les modificacions de plans generals de municipis de menys de 50.000 habitants, de conformitat amb el que disposa els articles 55.1 i 39, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 12 de març de 2003, acorda aprovar definitivament la modificació núm. 6 del Pla General d'Ordenació Urbana d'Almussafes.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 12 de març de 2003.- El secretari de la Comissió Territorial d'Urbanisme: José Manuel Palau Navarro.